[{"text_idx": "#000000", "text": "Uuring: Vastutustundlikkus Eesti panganduses 2021"}, {"text_idx": "#000001", "text": "Estwatchi 2021. aasta pankade vastutustundlikkuse uuring ilmestab, et aasta jooksul on ko\u0303ik neli Eesti suuremat panka vo\u0303tnud oma a\u0308ritegevuses jo\u0303ulisema suuna vastutustundlikkuse edendamisele. Kuigi pangad arvestavad finantsotsustes sotsiaalsete ja keskkondlike teguritega u\u0308ha enam, na\u0308itab uuring, et pankade tegevus saaks olla veel to\u0303husam ja la\u0308bipaistvam."}, {"text_idx": "#000002", "text": "Kui aasta varem ei pidanud pangad kuigivo\u0303rd oluliseks arvestada finantsotsustes kliimamuutust, inimo\u0303iguste rikkumist jt keskkondlikke ja sotsiaalseid tegureid, siis 2020. aasta jooksul on a\u0308ritegevuse vastutustundlikkust edendanud ko\u0303ik neli uuritud panka: LHV, Luminor, SEB ja Swedbank. Viimase aasta jooksul on loodud ja ta\u0308iendatud eeskirju ja protsesse vastutustundlike finantsotsuste tegemiseks, turule on lisandunud keskkonnasa\u0308a\u0308stlikumaid finantstooteid ning pangad kasvatavad u\u0308ha enam ka ise tarbijate teadlikkust vastutustundlikkuse osas."}, {"text_idx": "#000003", "text": "Ko\u0303ige enam arvestavad keskkonnaalaste, sotsiaalsete ja ettevo\u0303tete juhtimispo\u0303himo\u0303tete ehk ESG-riskidega SEB ja LHV, kellele ja\u0308rgneb Swedbank ning viimasena Luminor. Aasta jooksul on suurima arenguhu\u0308ppe teinud esiteks LHV ja teiseks Luminor \u2013 mo\u0303lemad eirasid veel 2019. aasta lo\u0303pus finantsotsustes ESG riske ja ja\u0308tkusuutlikkust pea ta\u0308ielikult."}, {"text_idx": "#000004", "text": "Uuringu autor Uku Lilleva\u0308li toob va\u0308lja, et pangad on suunana\u0308itajaks, kuhu u\u0308hiskond laiemalt liigub: \u201cRaha seab prioriteedid, millises suunas u\u0308hiskond ja maailm areneb, ning kliimamuutusest tulenevad riskid mo\u0303jutavad mitte ainult keskkonda, vaid ka majandust.\u201d"}, {"text_idx": "#000005", "text": "Vaatamata arengutele ilmestab uuring, et pangad saaksid panustada vastutustundlikkusse veel sisukamalt ja la\u0308bipaistvamalt. Pangad peaksid:"}, {"text_idx": "#000006", "text": "Kirjeldama grupiu\u0308leselt, kuidas arvestatakse investeerimisel ja laenamisel keskkondlikke ja sotsiaalseid riske riskantsemates sektorites nagu na\u0308iteks metsandus ja energeetika. Avaldama erinevate laenu- ja investeerimisportfellide su\u0308sinikujalaja\u0308lje ehk selle, kui saastavad on portfellid iga euro kohta. See vo\u0303imaldaks pankasid ja finantstooteid u\u0308htsel alusel hinnata ja klientidel teha teadlikumaid valikuid toodete ja teenusepakkujate vahel. Aktiivsemalt kasutama oma rahastaja mo\u0303juvo\u0303imu, na\u0308iteks investeerimisel u\u0308ldkoosolekul ha\u0308a\u0308letamise ning laenamisel lepingutingimuste kaudu."}, {"text_idx": "#000007", "text": "\u201cMida rohkem arvestavad pangad keskkondlikke ja sotsiaalseid riske, seda va\u0308hem ja halvematel tingimustel rahastatakse saastavaid projekte,\u201d ro\u0303hutas Lilleva\u0308li. See ta\u0308hendab, et keskkonnakahjulikud tegevused la\u0308hevad u\u0308ha kallimaks ning ettevo\u0303tted peavad igas sektoris konkurentsivo\u0303ime hoidmiseks ja to\u0303stmiseks po\u0308o\u0308rama rohkem ta\u0308helepanu keskkondlikele ja sotsiaalsetele teemadele."}, {"text_idx": "#000008", "text": "Uuringu saab ta\u0308ismahus alla laadida siit: "}, {"text_idx": "#000009", "text": "esg, ja\u0308tkusuutlikkus, lhv, luminor, pangandus, pankadevo\u0303rdlus2021, rahandus, seb, swedbank, uuring, vastutustundlik pangandus, vastutustundlikkus"}, {"text_idx": "#000010", "text": "Estwatch MTU\u0308 sisend riikliku seisukoha kujundamisse a\u0308riu\u0308hingute kestliku juhtimise ja hoolsuskohustuse direktiivi osas"}, {"text_idx": "#000011", "text": "Va\u0308rske uuring na\u0308itab poelettidel mu\u0308u\u0308dava s\u030cokolaadi eetilisust"}, {"text_idx": "#000012", "text": "Eesti toidupoed ei arvesta tarneahelates keskkonna ja inimo\u0303igustega piisavalt"}, {"text_idx": "#000013", "text": "Uuring: Vastutustundlikkus Eesti toidupoekettide tarneahelates 2022"}, {"text_idx": "#000014", "text": "Ole kursis meie to\u0308o\u0308ga o\u0303iglasema majandussu\u0308steemi suunas"}]